als_Latn dik_Latn sag_Latn
Ka përfunduar në barazim 1-1 sfida ndërmjet Interit dhe Çezenës,e vlefshme për javën e 27-të të serisë A. Në një “San Siro” thuajse të boshatisur djemtë e Mançinit zhgënjejnë sërish.
Pas 30 minutave lojë Defrel i Çezenës ndëshkon Interin duke e kaluar topin mbi portierin Handanoviç. Me këtë rezultat mbyllet pjesa e parë, në të dytën Interi barazon me anë të Rodrigo Palasios në minutën e 48’. Megjithëse kishte edhe mjaft minuta në dispozicion, thuajse një pjesë loje, Interi nuk mundi dot të kthejë rezultatin. Me këtë barazim Interi pozicionohet në vendin e shtatë me 37 pikë ndërsa Çezena mban vendin e parafundit në renditje me vetëm 21 pikë.
als_Latn als_Latn